6. ΝΟΜΟΘΕΤ. ΔΙΑΤΑΓΜΑ υπ’ αριθ. 4016 της 3/3 Νοεμ. 1959 Περί τροποποιήσεως της περί εγκληματιών πολέμου νομοθεσίας. Άρθρ.1.-1.(Αντικαθίστανται αι παρ. 1 και 2 άρθρου μόνου Νόμ. 3933). Άρθρ.2.-1.Τα άρθρ. 3, 4 και 6 του Α.Ν. 384/1945 «περί συστάσεως Ελληνικού Εθνικού Γραφείου Εγκλημάτων Πολέμου» και η παρ. 1 του άρθρ. 6 της υπ’ αριθ. 73/1945 Σ.Π. «περί κολασμού και εκδικάσεως των εγκλημάτων Πολέμου κλπ.» καταργούνται. 2.Η υπό της Κεντρικής Υπηρεσίας του Ελληνικού Εθνικού Γραφείου Εγκλημάτων Πολέμου ασκουμένη μέχρι τούδε αρμοδιότης μεταβιβάζεται από της ισχύος του παρόντος όσον μεν αφορά την διοικητικήν και εισαγγελικήν δικαιοδοσίαν εις τον Εισαγγελέα Εφετών Αθηνών, όσο δ’ αφορά την δικαστικήν (αρμοδιότης του παρά τη ρηθείση υπηρεσία λειτουργούντος άχρι τούδε δικαστικού Συμβουλίου) εις το Συμβούλιον Εφετών Αθηνών, όπερ συντιθέμενον εκ τριών δικαστών αποφασίζει συμφώνως προς τα άρθρ. 305 έως 315 του Κώδικος Ποινικής Δικονομίας. Καθήκοντα ανακριτού εκτελεί Εφέτης οριζόμενος υπό του Προέδρου των Εφετών Αθηνών. 3.Η κατά το άρθρ. 1 του Α.Ν. 1860/1951 ως αντικατεστάθη δια του άρθρ. 20 του Νόμ. 2058/52 ασκουμένη ανακοπή εκδικάζεται υπό του Συμβουλίου των εν Αθήναις Εφετών, όπερ εν τη περιπτώσει ταύτη συντίθεται εκ πέντε Δικαστών. Σελ. 102,02(β) 260-094 4.Όπου εν τη κειμένη νομοθεσία αναφέρεται ο Διευθυντής της Κεντρικής Υπηρεσίας του Ελληνικού Εθνικού Γραφείου Εγκλημάτων Πολέμου νοείται από της ισχύος του παρόντος ο Εισαγγελεύς Εφετών Αθηνών, όπου το δικαστικόν Συμβούλιον της αυτής υπηρεσίας, το Συμβούλιον Εφετών Αθηνών κατά τα ειδικώτερον εν τοις παρ. 2 και 3 οριζόμενα, όπου ο Ανακριτής ο κατά την παρ. 2 του παρόντος οριζόμενος Εφέτης, όπου δε ο Γραμματεύς του Συμβουλίου Εγκλημάτων Πολέμου, ο Γραμματεύς Εφετών Αθηνών. 5.Η κατά το άρθρ. 5 του Α.Ν. 384/1945 αρμοδιότης περιέρχεται εις τον κατά τόπον Εισαγγελέα Πρωτοδικών. 6.Επί εκκρεμών κατά την έναρξιν της ισχύος του παρόντος υποθέσεων εφαρμόζονται αι διατάξεις των παρ. 2 και 3 του παρόντος. 7.Τα Αρχεία της καταργουμένης υπηρεσίας περιέρχονται εις την Εισαγγελίαν Εφετών Αθηνών, αι δε δικογραφίαι κατά εγκληματιών πολέμου και παν ότι σχετίζεται με την δικαστικήν λειτουργίαν της καταργουμένης υπηρεσίας εις το Εφετείον Αθηνών. Άρθρ.3.-1.Πάσα διάταξις αντικειμένη εις το παρόν Νομοθετικόν Δ/μα καταργείται. 2.Η ισχύος του παρόντος Ν.Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. 